钦定古今图书集成/理学汇编/文学典/第150卷 > 《吴纳文章辩体》 > 《弹文》
## 钦定古今图书集成/理学汇编/文学典/第150卷 > 《吴纳文章辩体》 > 《弹文》

按《汉书》注云：“群臣上奏，若罪法按劾，公府送御史台，
卿校送谒者台。”是则按劾之名，其来久矣。梁昭明辑
《文选》，特立其名曰《弹事》。王应麟有曰：“奏以明允诚笃
为本。若弹文则必理有典宪，辞有风轨，使气流墨中，
声动简外，斯称绝席之雄也。”是则奏、疏、弹文，其辞气
亦异焉。